
Ima narukvica koja se prave od gume, tkanine, kože, niti ili metala; mogu biti obojene ili imati razne ukrase na njima, i nose se samo radi ukrasa. Narukvice nisu samo za žene prema običaju njegovog naroda, nego ih nose i muškarci i žene, kao što je slučaj u Egiptu. Oni koji ih nose mogu biti sportisti ili navijači, ili neko mimo toga, i neko to ne smatra uopšte kao oponašanje žena.  

Nadam se da ćete odgovoriti: Da li je dozvoljeno ili zabranjeno da se nose narukvice?


* 
* 
* 
* 
* 
* 
* 

 
Da li je zabranjeno muškarcu da nosi narukvice?

Hvala pripada Allahu.  

Buharija (5435) prenosi od Ibn Abbasa, radijallahu anhuma, da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, prokleo muškarce koji oponašaju žene i žene koje oponašaju muškarce.  

Prema predaji koju je isto tako zabilježio Buharija (5436), Poslanik, sallallahu alejhi ve sellem, je prokleo ženkaste muškarce i moškobaraste žene i rekao je: *„Izbacite ih iz svojih kuća.“*  

Iz dva hadisa koja smo naveli iznad, jasno je da je zabranjeno muškarcima da oponašaju žene, i suprotno. Također je zabranjeno muškarcima da se ponašaju ženkasto, to su muškarci koji svojim postupcima i oblačenjem sliče ženama.  

Mukaberfuri, rahimehullahu te’ala, je rekao:  

„To su muškarci koji sliče ženama u stilu, odjeći, stavljaju kanu na šake i stopala, glas, pojava, govor i sve njihove radnje.“ Tuhfetu-l-Ahvezi  

Drugo:  

Nošenje narukvica, bilo da se radi o onim koje su spomenute u pitanje ili mimo toga, ili bilo da su napravljene od kože, metala ili nečeg drugog, one su zabranjene muškarcima, jer ulaze pod poglavlje ženske odjeće i ukrasa. Neće ih nositi nijedan muškarac osim onaj ko ima sklonost prema ženstvenosti i oponašanju žena. Stvar nije onako kako je navedeno u pitanju, da to egipćani ne smatraju oponašanjem žena; suprotno tome, ljudi koji imaju imalo dostojanstva i morala ukoravaju to i ne žele da to njihovi sinovi nose. Ne znamo za nikoga – u Egiptu ili u bilo kojem drugom arapsko-muslimanskom društvu – koji smatraju da je nošenje narukvica prihvatljivo kog ljudi koji imaju dostojanstvo i drže se vjere.  

Šejh Zekerijja el-Ensari, rahimehullahu te’ala, je rekao:  

„Muškarac može nositi srebreni prsten slijedeći primjer Poslanika, sallallahu alejhi ve sellem, prema jednoglasnom mišljenju svih učenjaka, ustvari, to je i sunnet, kao što smo vidjeli iznad… Ali nošenje narukvica i nekih drugih stvari kao što su halke na nogama ili lančići nije im dozvoljeno čak i da su od srebra, jer takva vrsta ženstvenosti ne priliči muškarcu koji ima dostojanstvo.“ Esna’ el-Mutallib, 1/379; i Medžmu’u od Nevevija, 4/444.  

Ibn Hadžer el-Hejtemi, rahimehullahu te’ala, je rekao:  

„Zabranjeno ih je oponašati (tj. žene) oblačeći odjeću koja je speccifična za njih, kao što su narukvice, halke na nogama i slično, u što ne spada nošenje prstena.“ El-Fetava el-Kubra, 1/261.  

Muškarci trebaju birati ukrase koji priliče njihovoj muškosti i društvu u kojem žive, a prije svega toga, trebaju biti prihvatljivi u šerijatu.  

Pogledajte također odgovor na pitanje pod brojem [1980](https://islamqa.info/en/1980).  

A Allah zna najbolje.  

   

**Odgovorio:** Šejh Muhammed ibn ***[Salih el-Munedždžid](https://pitajucene.com/search/Muned%C5%BEd%C5%BEid/answers/ "Pretraži odgovore od šejh Muhammed b. Salih el-Munedždžid")***  

**Izvor:** [http://islamqa.info/en/148059](https://islamqa.info/en/148059)  

 


Prevedeno sa stranice – [http://www.islamqa.info](https://www.islamqa.info)


Preveo Redžo Muratović – [http://islam-pitanja-i-odgovori.blogspot.com](https://islam-pitanja-i-odgovori.blogspot.com)


